Document ID: /fineweb-2-swissfilter-quality_10-filterrobots/filtered/02038.jsonl.gz/3128

L’emprima pagina da las Vuschs Giuvnas 2018 è qua e quai cun ina contribuziun per puter, ina poesia sursilvana ed in pitschen pled per igl onn nov dal president da la GiuRu. La pagina da la giuventetgna exista pia vinavant e quai cun in novum. Mintga mais ha da nov ina tematica, dentant èn ultra da quai anc adina autras contribuziuns pussaivlas. La nova part tematica duai animar giuvenils che scrivessan gugent, han dentant betg in tema. Fin la fin da quest mais pudais pia ponderar tge scriver tar il tema «barat». Barattar as po vestgadira da segund maun u musica, raritads sin vinil, experientschas en autras terras ed uschè vinavant. Nus ans legrain da vossas contribuziuns e giavischain buna lectura cun la pagina che è dimena telechargiabla gist cun cliccar qua en format pdf.
Contribuziuns fin mintgamai ils 30 gugent a <email-pii>, scadin text publitgà vala almain 50 francs.